ངོར་བྱས་སོ་ཞེས་སྐུར་པ་འདེབས་པ་ལ།་་་་་སྟེ་ཟས་ཅུང་ཟད་ཙམ་གྱི་ཕྱིར་དགེ་སློང་མ་ལ་ཆོས་སྟོན་ནོ་ཞེས་སྐུར་པ་འདེབས་པ་དང་དགེ་འདུན་ལྷག་མས་སྐུར་པ་འདེབས་པ།སོགས་པ་དག་དང་འབྲས་ཆན་གྱིས་ཚོད་མ་འགེབས་པ་ལུས་ཀྱི་རྫུན་ཆོས་ཅན།ཤེས་བཞིན་གྱི་རྫུན་ཡིན་པར་ཐལ།རྫུན་བཞི་པོ་དེ་དག་ལས་གཞན་པའི་རྫུན་ཡིན་པའི་ཕྱིར་རོ་ཞེ་ན།སྐུར་འདེབས་དེ་རྣམས་དམིགས་བསལ་ཡིན་ལ།་་་་་ཁྱད་པར་དུ་ཡང་།འབྲས་ཆན་གྱིས་ཚོད་མ་འགེབས་པ་་་་་་བརྫུན།ནི་ཉེས་བྱས་སུ་འགྱུར་བའི་རྫུན་གྱིས་བསྡུས་སོ།།སྨྲ་་་་་་དང་པོ་རྫུན་དུ་སྨྲ་བའི་ཀུན་སློང་མེད་པས་རྫུན་དུ་མི་འགྱུར་རམ་སྙམ་དུ་དོགས་པ་བསལ་བའི་ཕྱིར།བཞིན་པའི་ཚེ་ཉིད་ནའང་འདུ་ཤེས་བསྒྱུར་ཏེ།སྨྲ་འདོད་བྱུང་ན་རྫུན་དུ་སྨྲ་བ་དེ་ཀུན་ནས་སློང་བ་ཡིན་ཏེ་རྫུན་སྨྲ་བའི་ལྟུང་བ་དངོས་གཞིར་འགྱུར་བ་ཡིན་ནོ།།འདིར་གཞུང་ནི་རྣམ་འབྱེད་ལས་རྫུན་དུ་སྨྲ་བ་གཉིས་གང་ཞེ་ན།རྫུན་གྱི་ཚིག་སྨྲ་བ་ན་རྫུན་གྱི་ཚིག་སྨྲའོ་སྙམ་པ་དང་།སྨྲས་པའི་འོག་ཏུ་འདི་སྙམ་དུ་རྫུན་གྱི་ཚིག་སྨྲས་སོ་སྙམ་པ་དེ་གསུངས་པ་ལས།སྨྲའོ་སྙམ་པ་དང་ཞེས་གསུངས་པ་དེ་འདིར་ཁུངས་ཡིན་ནོ།་་་་་ད་ནི་སྐྱོན་ནས་སྨྲ་བའི་ལྟུང་བྱེད་འཆད་དེ།འདིའི་སྤྱི་དོན་ལ་བཞི་ལས།གླེང་གཞི་ནི་མཉན་ཡོད་དུ་དྲུག་སྡེས་དགེ་སློང་གཞན་གྱི་སྐྱོན་ནས་སྨྲས་པས་ལྟུང་བྱེད་དུ་བཅས་སོ།།དགག་བྱ་ནི་རང་རིགས་ཀྱི་སེམས་བདེ་བ་ལ་གནོད་པའོ།།ངོ་ཏི་ནི་བཅས་ལྡན་དགེ་སློང་གིས་དགེ་སློང་གཞན་ལ་ཡུལ་དུས་དེ་ན་སྐྱོན་དུ་གྲགས་པ་གང་ཡང་རུང་བ་ངག་ཏུ་སྨྲས་ཏེ་དོན་གོ་བ་ལས་གྱུར་པའི་ལྟུང་བ་དངོས་གཞིའོ།།ཡན་ལག་ལ་བཞི་ལས་གཞིའི་ཡན་ལག་ལ་གཉིས་ཏེ།ཡུལ་གང་གི་སྐྱོན་ནས་སྨྲ་བ་དང་།གང་སྨྲ་བའི་དངོས་པོའོ།།དང་པོ་ནི་དགེ་སློང་ཆོས་དྲུག་ལྡན་ཏེ།སྔར་བྱིན་འཕྲོག་གི་སྐབས་སུ་བཤད་པ་དང་འདྲའོ།་་་་་དགེ་སློང་གིས་དགེ་སློང་གཞན་གྱི་སྐྱོན་དགེ་ཚུལ་ལ་སྨྲས་ན་ཅིར་འགྱུར་ཞེ་ན།སྐྱོན་སྨྲའི་ཊཱི་ཀ་ལས་སྐྱོན་དགེ་སློང་གིས་དགེ་སློང་ལ་སྨྲས་ན་ཁ་ན་མ་ཐོ་བ་འདིར་འགྱུར་གྱི།དགེ་ཚུལ་ལ་སོགས་པ་གཞན་ལ་ནི་མ་ཡིན་ཏེ་དེ་ལ་ཉེས་བྱས་སུ་གསུངས་པའི་ཕྱིར་རོ་ཞེས་བཤད་དོ།།གཉིས་པ་ནི་ཡུལ་དུས་དེ་ན་སྐྱོན་དུ་གྲགས་པ་གང་ཡང་རུང་བ་སྟེ།རུང་བ་མ་ཡིན་པར་བསམ་པ་གང་ཡང་རུང་བ་སྨྲས་ནའོ་ཞེས་སོ།།བསམ་པའི་ཡན་ལག་ལ་གཉིས་ལས།འདུ་ཤེས་ནི་གཞི་ལ་མ་འཁྲུལ་བའོ།།ཀུན་སློང་ནི་སྐྱོན་ནས་སྨྲ་ཞིང་གོ་བར་འདོད་པ་རྒྱུན་མ་ཆད་པའོ།།སྦྱོར་བ་ནི་ངག་མཚན་ཉིད་ལྔ་ལྡན་